**SKELBIMAS APIE VIEŠĄJĮ AUKCIONĄ**

Biudžetinė įstaiga dienos centras „Šviesa“ skelbia pripažinto nereikalingu ir netinkamu (negalimu) naudoti materialiojo turto pardavimą viešame prekių aukcione.

Aukcione bus parduodamas šis turtas:

|  |  |  |  |  |  |
| --- | --- | --- | --- | --- | --- |
| Eil.Nr. | Pavadinimas | Tipas | Pagaminimo metai | Pradinėkaina ( € ) | Techninė charakteristika, būklė |
| 1. | Mercedes Benz Sprinter 316 | Keleivinis mikroautobusas | 2005 | 1320 | Variklio darbinis tūris 2685 cm3., variklio galia 110 kw., kuras – dyzelinas, automatinė pavarų dėžė, 9 sėdimos vietos įskaitant vairuotoją., spalva – raudona, Rida – n/d. Daugybiniai kėbulo korozijos židiniai ant priekinių d. p. ir k. p. durų, krovinių skyriaus durelių, keleivių durų, k. p. priekinio sparno, k. p. šoninės, d. p. šoninės, nubraukti dažai nuo variklio gaubto, įlenktas d. p. galinis stogo skydas. Dėl galimo akumuliatorius išsikrovimo užvesti negalima. Valstybinė techninė apžiūra negalioja. |

Aukcionas vyks 2021 m. lapkričio 11 d. 10 00 val. biudžetinės įstaigos dienos centro „Šviesa“ patalpose , adresu Baltasis skg. 3A, Vilnius.

Minimalus kainos didinimo intervalas – 1 % nuo pradinės turto kainos. Aukcionas laikomas neįvykusiu, jei jame užsiregistravo mažiau kaip du dalyviai.

Neįvykus pirmajam aukcionui dėl automobilio pardavimo, antrasis aukcionas vyks lapkričio 18 d. 10 00 val. tuo pačiu adresu. Neparduoto automobilio pradinė kaina pakartotiniame aukcione bus mažinama 20 % ankstesniame aukcione nustatytos pradinės kainos.

Neįvykus antrajam aukcionui dėl automobilio pardavimo, trečiasis aukcionas vyks lapkričio 25 d. 10 00 val. tuo pačiu adresu. Neparduoto automobilio pradinė kaina pakartotiniame aukcione bus mažinama 30 % ankstesniame aukcione nustatytos pradinės kainos.

Neįvykus trečiajam aukcionui dėl automobilio pardavimo, ketvirtasis aukcionas vyks gruodžio 2 d. 10 00 val. tuo pačiu adresu. Neparduoto automobilio pradinė kaina pakartotiniame aukcione bus mažinama 40 % ankstesniame aukcione nustatytos pradinės kainos.

Atsakingas už automobilio apžiūrą asmuo: ūkio skyriaus vedėjas Sigitas Šliažas, mob.tel. 8 620 68 059, el. p. sliazas.sigitas@gmail.com

Parduodamą turtą galima apžiūrėti adresu Baltasis skg. 3A,Vilnius, Dienos centro teritorijoje: prieš pirmąjį aukcioną - 2021 m. lapkričio 8, 9, 10 dienomis, prieš antrąjį – lapkričio 15, 16, 17 dienomis, prieš trečiąjį – lapkričio 22, 23, 24 dienomis ir prieš ketvirtąjį – lapkričio 29, 30 ir gruodžio 1 dienomis nuo 10 00 val. iki 11 00 val. Apžiūros laiką būtina iš anksto suderinti su atsakingu asmeniu.

Aukciono dalyvio bilieto kaina 15,00 €. Aukciono dalyvio bilietas galioja tik vienam aukcionui.

Už bilietus ir aukcione įsigytą turtą mokama pavedimu į gavėjo sąskaitą banke ( atsiskaitomoji sąskaita LT09 7044 0600 0090 7856, AB SEB bankas, banko kodas 70440, gavėjas Biudžetinė įstaiga dienos centras „Šviesa“, įstaigos kodas 190997946 ), pažymint „Už aukciono dalyvio bilietą (turto pavadinimas)“, „Už aukcione įsigytą turtą (turto pavadinimas)“.

Aukciono laimėtojas turi sumokėti pasiūlytą turto kainą ne vėliau kaip per 5 darbo dienas ir ne vėliau kaip per 3 darbo dienas nuo apmokėjimo privalo savo lėšomis išsivežti nupirktą turtą.

Aukciono rengėjas už įsigyto turto kokybę neatsako ir jokių pretenzijų nepriima.

Nereikalingo arba netinkamo (negalimo) naudoti valstybės turto, kurį Biudžetinė įstaiga dienos centras „Šviesa“ patikėjimo teise valdo, naudoja ir kuriuo disponuoja, pardavimo viešuose prekių aukcionuose taisyklės bei kita informacija susijusi su aukciono vykdymu pateikta adresu: www.dcsviesa.lt.